stanford-oval/wikipedia huggingface dataset:
אנגיוגנזה

תגובה אנגיוגנית של לב אדם למתן FGF-1
אנגיוגנזה (Angiogenesis, לפי מונחי האקדמיה ללשון העברית: התהוות כלי דם) היא היווצרות של כלי דם חדשים. בדרך כלל הכוונה היא להיווצרות כלי דם חדשים המספקים מזון וחמצן לגידולים סרטניים. משום כך נעשים מחקרים רבים במטרה למצוא דרך למנוע את התהליך הבלתי רצוי הזה, להפסיק את יצירת כלי הדם החדשים ולמנוע את אספקת החומרים המזינים את הגידולים, כדי לגרום להריסתם ומותם. 
עם זאת, הצלחה בהפסקת תהליך האנגיוגנזה עלולה להפוך לחרב פיפיות ולגרום לנזק מפני שיש גם צד חיובי לאנגיוגנזה אשר עשוי להציל חיים כשהוא מביא ליצירת כלי דם חדשים המחליפים כלי דם ישנים שנהרסו בגלל פציעה או כלי דם חדשים שמחליפים כלי דם שנסתמו. למשל, עורקים מקבילניים המחליפים את העורקים הכליליים המזינים את הלב, אשר נסתמו בגלל טרשת עורקים, או ורידים מקבילניים המחליפים כלי דם שנסתמו מסיבה אחרת כגון ורידים שנסתמו בגלל הצטלקות הכבד בעת מצב מחלה המכונה שחמת הכבד. ורידים מקבילניים אלה עוקפים את הכבד ומעבירים את הדם באופן ישיר לווריד נבוב תחתון.
תהליך טבעי זה מתרחש בעצם בכל חודש אצל נשים בעת המחזור החודשי (וסת) וכן בזמן הריון. בדרך כלל מווסת תהליך זה על ידי גורמי גידול המקדמים את ייצור כלי הדם, למשל vascular endothelial growth factor, או בראשי תיבות VEGF, שהוא גורם גידול של נימי דם אנדותליאליים המנחה את הגוף לייצר כלי דם חדשים. מצד שני ישנם גורמים המעכבים (inhibitors) את ייצורם של העורקים המקבילניים.
תהליך יצירת כלי הדם החדשים בהקשר של מחלות לב, שחמת כבד או פציעה, כלומר לשם הצלת חיים, נדיר באופן יחסי אצל מבוגרים ושכיח בהרבה אצל ילדים ולכן נעשים מחקרים לא מעטים במטרה למצוא דרכים טבעיות ליצירת כלי דם חדשים שיבואו במקום כלי הדם הסתומים ויחליפו אולי את ניתוחי המעקפים.
ראו גם

אווסטין
הערות שוליים

↑  הִתְהַוּוּת כְּלֵי דָּם במילון רפואת הלב [רפואה] (תשע"ג), באתר האקדמיה ללשון העברית
| --- | --- |
בקרת זהויות :  NLI: 987007532076805171  BnF: cb12098723t (data)  GND: 4142449-9  LCCN: sh87002299  NKC: ph1143660
מאיר קראוס

| --- | --- |
אין תמונה חופשית
 לידה:  27 בספטמבר 1953 (בן 71) ירושלים, ישראל
 מדינה:  ישראל ישראל
 מקום מגורים:  ירושלים
 פעילות בולטת:  מנכ"ל מכון ירושלים למחקרי מדיניות  ראש מנח"י   מנכ"ל מכון ירושלים למחקרי מדיניות
 השכלה:  האוניברסיטה העברית בירושלים
 תקופת הפעילות:  מ-1983
 מקצוע:  מנכ"ל
 תפקיד:  חבר הוועד המנהל של מרכז מציל"ה   עמית בתוכנית מדיניות החינוך של מרכז טאוב
 מספר צאצאים:  6
 
מאיר קראוס (נולד ב-27 בספטמבר 1953) הוא מנהל ישראלי, שהיה מנכ"ל מכון ירושלים למחקרי מדיניות וראש מנח"י.
ביוגרפיה

קראוס נולד בירושלים לדוד קראוס, ניצול שואה. ולבת שבע (נכדתו של רבי מרדכי חיים מסלאנים) דור שמיני בארץ. למד בישיבה התיכונית נתיב מאיר ובישיבה הגבוהה מרכז הרב, ושירת כקצין בחטיבת הצנחנים.
לאורך תקופת פעילותו מילא תפקידים רבים בתחום החינוך, היה שותף להובלת רפורמות במערכת החינוך בישראל ושימש כיועץ לתכנון מדיניות בתחומים לאומיים. בין השאר כיהן בתפקידים: מנהל מינהל החינוך של ירושלים (מנח"י), מנהל המינהל לשוויון הזדמנויות בחינוך, ומנהל התפעול הבינלאומי של "תגלית".
קראוס היה ממייסדי הישיבה התיכונית נווה שמואל באפרת בשנת 1983, ומנהלה הראשון. בהמשך עמד בראש מנהל חינוך ירושלים. בשנת 1994, לאחר החתימה על הסכמי אוסלו יסד קראוס יחד עם חבר הכנסת לשעבר אלכסנדר לובוצקי וחברים מהציונות הדתית את "חוג תכלת" דתיים למען הסכם שלום. בחודש נובמבר באותה שנה, בהיותו בשירות מילואים כמג"ד בחטיבת הצנחנים הדרומית ברצועת עזה, ניצל קראוס מפיגוע תופת בצומת נצרים.
ב-2003 שימש בוועדת דוברת כמתאם מטעם משרד החינוך, ב-2007 כיהן בתפקיד מנהל התפעול הבינלאומי וסמנכ"ל פרויקט תגלית ובשנת 2009 היה חבר בצוות שמינתה ממשלת ישראל לבדיקת חיזוק הקשר בין ישראל ליהדות התפוצות.
כיהן כמנכ"ל מכון ירושלים למחקרי מדיניות, תפקיד אותו סיים ב-2016, ומשמש כחבר הוועד המנהל של מרכז מציל"ה, ועמית בתוכנית מדיניות החינוך של מרכז טאוב.
קראוס מוסמך בהצטיינות בפילוסופיה יהודית ובוגר במתמטיקה ומדעי המחשב מהאוניברסיטה העברית.
משפחתו

גרושתו היא אלירז בתו של הרב שאר ישוב כהן ונכדתו של הרב הנזיר. הוא אב לשישה ילדים, נשוי בשנית לארמית וחי בירושלים.
עמדותיו

קראוס נמנה עם מייסדי "חוג תכלת" דתיים למען הסכם שלום (עם חבר הכנסת לשעבר אלכסנדר לובוצקי). הוא תומך במתן זכויות לאומיות לפלסטינים בתוך ארץ ישראל, ורואה בהתנהלות הפלסטינים "מאבק לחירות". לטענתו ישראל לא ניסתה מספיק להגיע להסכם שלום עם הפלסטינים ובחברה הפלסטינית מתחוללים "תהליכי השלמה והכרה עם קיומה של מדינת ישראל".
הערות שוליים

↑  מאיר קראוס, באתר מכון ירושלים לחקר ישראל
1 2 3  מאיר קראוס, הצעה להקמת מערך תכנון, מכון ראות
↑  להיות ראשונים – דילמות, קשיים ושינוים במעבר לניהול עצמי בעיר ירושלים(הקישור אינו פעיל, 20.3.2020)
↑  ריאיון עם מאיר קראוס על הפיגוע בצומת נצרים בשנת 1994, יוטיוב
↑  חילופי מנכ״לים, חדשות המכון, מכון ירושלים
↑  מאיר קראוס, באתר מציל״ה
↑  מאיר קראוס. באתר מכון טאוב
1 2  מאיר קראוס, ‏"שלום יבוא עם צדק", השילוח, 7, נובמבר 2017
| --- | --- |
בקרת זהויות :  NLI: 987007584072405171  LCCN: no2024091282  VIAF: 775146461600927731765   WorldCat (עם VIAF): 775146461600927731765
הקברניט (סרט, 2019)

| --- | --- |

 בימוי:  אנדרו לאו 
 תסריט:  Yonggan Yu 
 שחקנים ראשיים:  ג'אנג הניו Oho Ou Zhang Tian'ai דו ג'יאנג יואן קוואן לי קין Zhang Yamei 
 מוזיקה:  Chan Kwong-wing, Yu-Peng Chen 
 צילום:  Edmond Fung, אנדרו לאו 
 מדינה:  הרפובליקה העממית של סין 
 חברת הפקה:  Bona Film Group Limited Alibaba Pictures Huaxia Film Distribution
 הקרנת בכורה:  21 בספטמבר 2019 
 משך הקרנה:  111 דק' 
 שפת הסרט:  סינית 
 סוגה:  סרט אסונות, סרט דרמה, מותחן 
 פרסים:  Huabiao Award for Outstanding Film 
 דף הסרט ב־IMDb
 
הקברניט הוא סרט דרמה סיני משנת 2019 בבימויו של אנדרו לאו ובכיכובם של ג'אנג האניו, אוהו או, דו ג'יאנג, יואן קוואן, ג'אנג טיאנ'אי, לי קין, ג'אנג יאמי ויאנג קירו. הסרט מבוסס על תקרית טיסה 8633 של סצ'ואן איירליינס. הסרט יצא בסין ב-30 בספטמבר 2019.
שחקנים ודמויות

ג'אנג האניו כליו צ'אנג'יאן
אוהו אוו כשו ייצ'ן
דו ג'יאנג כליאנג דונג
יואן קוואן כבי נאן
ג'אנג טיאנ'אי כהואנג ג'יה
לי קין כזו ג'ואן
ג'אנג יאמי כג'אנג קיו
יאנג קירו כיאנג הואי
גאו גיי כוואן יאן
רקע

ב-14 במאי 2018, שמשת תא הטייס בטיסה 8633 של סצ'ואן איירליינס מצ'ונגצ'ינג ללהסה, התנפצה וגרמה לפציעות של טייס המשנה. הצוות נאלץ לבצע נחיתת חירום. למרות המצב הקשה, הקברניט ליו צ'ואנג'יאן וצוותו התמודדו בקור רוח עם המצב. התנאים הקשים שהם התמודדו עמם היו בין השאר לחץ נמוך בגובה רב וטמפרטורה נמוכה. הטיסה ביצעה בהצלחה נחיתת חירום בשדה התעופה צ'נגדו שואנגליו.  כל 119 הנוסעים ו-9 אנשי הצוות ניצלו. בזכות גבורתו, זכה הקברניט לכינוי "קפטן סאלי הסיני".
הפקה

הסרט זכה לתמיכה וסיוע של מינהל התעופה האזרחית בסין, מאות אנשי מקצוע ממערכת התעופה האזרחית השתתפו ביצירת הסרט.
הצילומים החלו ב-3 בינואר 2019 והסתיימו ב-4 במרץ 2019.
שחרור

הכרזה הראשונה שוחררה ב-5 במאי 2019 והטריילר הרשמי הראשון שוחרר ב-5 באוגוסט 2019. הסרט הוקרן בבכורה בבייג'ינג ב-25 בספטמבר 2019 עם הפצה רחבה בסין ב-30 בספטמבר 2019.
הסרט היה סרט הפתיחה בערב הפתיחה בפסטיבל הסרטים והטלוויזיה האמריקני-סיני ה-15 בלוס אנג'לס, שם זכה בקטגוריית הסרט הטוב ביותר. המפיק יו דונג זכה גם בפרס המפיק הטוב ביותר.
הכנסות

ב-3 באוקטובר 2019, הכנסות "הקברניט" הגיעו ל-263 מיליון יואן ובסך הכל הוא הכניס למעלה ממיליארד יואן (411 מיליון דולר).
ראו גם

חברת התעופה סצ'ואן
סאלי: נס על ההדסון
הערות שוליים

↑  Xu Wei (27 בספטמבר 2019). "'The Captain' at a screen near you". shine.cn. נבדק ב-2 באוקטובר 2019. {{cite news}}:  (עזרה)
↑  ""The Climbers" on recommendation list of key movies for PRC anniversary celebrations". xinhuanet. 29 בספטמבר 2019. נבדק ב-29 בספטמבר 2019. {{cite news}}:  (עזרה)
↑  Elaine Yau (2 באוקטובר 2019). "Chinese national day holiday box office winners and losers: from My People, My Country to The Captain, patriotism rules". South China Morning Post. נבדק ב-2 באוקטובר 2019. {{cite news}}:  (עזרה)
↑  "Sichuan Airlines co-pilot nearly sucked out of broken cockpit window, pilot says". www.cbsnews.com (באנגלית אמריקאית). נבדק ב-2020-03-31.
↑  "川航３Ｕ８６３３航班机组被授予"中国民航英雄机组"--社会--人民网". society.people.com.cn. נבדק ב-2020-03-31.
↑  《中国机长》杀青定档930 张涵予等重现川航事件. sina (בסינית). 20 במרץ 2019. נבדק ב-2 באוקטובר 2019. {{cite news}}:  (עזרה)
↑  组图：《中国机长》开机 主演张涵予杜江欧豪等亮相. sina (בסינית). 3 בינואר 2019. נבדק ב-2 באוקטובר 2019. {{cite news}}:  (עזרה)
↑  李沁晒《中国机长》杀青照 baby出镜或客串. 163.com (בסינית). 5 במרץ 2019. נבדק ב-2 באוקטובר 2019. {{cite news}}:  (עזרה)
↑  Gui, Ming. "Golden Angel Award Ceremony of 2019 CAFF Announced The Winners !". Chinese American Film Festival (באנגלית אמריקאית). נבדק ב-2020-03-08.
↑  "15th Chinese American Film and TV Festival kicks off in Los Angeles - Xinhua | English.news.cn". www.xinhuanet.com. נבדק ב-2020-03-08.
↑  "2019年内地票房突破500亿历年最快 国庆档首现"双十亿"远超去年 三部"主旋律"逼近30亿 – Mtime时光网". news.mtime.com. נבדק ב-2020-03-31.
פריז-ברסט

| --- | --- |

 
 מאכלים
 סוג:  מגדנאות 
 על שם:  פריז–ברסט–פריז 
 מוצא:  צרפת 
 מרכיבים עיקריים:  שקד, בצק רבוך, קרם מוסלין 
 גבינות
 צורה:  טבעת 
 
גרסת פיליפ קונטיצ'יני למאפה (המהווה מעגל של פחזניות מחוברות יחד)
פריז ברסט או פארי ברסט (בצרפתית: Paris–Brest) הוא מאפה קינוח צרפתי בצורת עיגול, עשוי בצק רבוך (בצק פחזניות), חתוך לרוחבו וממולא בקרם, על פי רוב קרם מוסלין פרלינה (מחית פרלינה, חמאה וקרם פטיסייר) או קרם וניל, לעיתים קרם ערמונים) שמזולף בצורת עיגולים. המאפה מעוטר בשקדים פרוסים או באבקת סוכר.
היסטוריה

המאפה נוצר לראשונה על ידי האופה לואי דורן בשנת 1910 לציון מרוץ האופניים פריז–ברסט–פריז שהחל בשנת 1891. צורתו העגולה מסמלת את צורת גלגל האופניים, מעגלי הקרם מסמלים את תנועת הגלגל, ואבקת הסוכר מסמלת את האבק שרוכבי האופניים מעיפים ברוכבם.
המאפה נעשה פופולרי בקרב רוכבי מרוץ פריז-ברסט עקב ערכו הקלורי הגבוה.
את המאפה ניתן למצוא כיום במאפיות רבות (פטיסרי) ברחבי צרפת, והוא נפוץ בעיקר בערים פריז וברסט על שמן הוא נקרא.
הערות שוליים

↑  המאפה "פריז ברסט" חוגג יום הולדת מאה
↑  ההיסטוריה של המאפה באתר "פריז קונדיטוריה"
מוז'אייסקי (נפה)

מוז'אייסקי (ברוסית: Можайский район) הוא נפה של המחוז המערבי של העיר הפדרלית מוסקבה, שברוסיה. שטחה הוא 10.726 קמ"ר ואוכלוסייתה מונה 139,081 תושבים (2020).
בשטחה יש 13 בתי ספר תיכוניים, 2 מרפאות לילדים ושלושה למבוגרים ובית חולים קליני.
בשטח יש הרבה מפעלי תעשייה, המרוכזים בשני חלקים בנפה. קיבלה את שמה מהכביש הראשי - כביש מוז'אייסקי.
אתרים ראויים לציון

מרכז החדשנות סקולקובו
בית העלמין קונצבסקויה, אחד מבתי העלמין הישנים ביותר במוסקבה.
היכל הספורט קריליה סובייטוב, אולמה הביתי של קבוצת הוקי קרח קריליה סובייטוב
מתחם המגורים קונצבו
דרו לנהאם

| --- | --- |
 לידה:  אדג'פילד
 מדינה:  ארצות הברית 
 השכלה:  אוניברסיטת קלמסון (1997)  אוניברסיטת קלמסון (1990)  אוניברסיטת קלמסון (1988) 
 מעסיק:  אוניברסיטת קלמסון 
 פרסים והוקרה:  עמיתי מקארתור (2022) 
 אתר רשמי
 
ג'וזף דרו לנהאם (באנגלית: Joseph Drew Lanham; נולד בינואר 1965) הוא סופר, משורר וביולוג אפריקני-אמריקני.
ביוגרפיה

דרו לנהאם גדל באדג'פילד, קרוליינה הדרומית ולמד זואולוגיה ואקולוגיה באוניברסיטת קלמסון, שם סיים דוקטורט בשנת 1997 ושם הוא מכהן כפרופסור. הוא חבר דירקטוריון בכמה ארגוני שימור הסביבה, בהם איגוד חיות הבר של דרום קרוליינה, אודובון דרום קרוליינה, קרן אלדו לאופולד, BirdNote וארגון הצפרות האמריקני, וכן חבר מועצה מייעץ באגודה לחינוך סביבתי בצפון אמריקה. בשנת 2019 הוענק לו פרס דן לופקין של אגודת אודובון הלאומית למנהיגות סביבתית, פרס הניתן כהכרה ב"אנשים שהקדישו את כל חייהם לסביבה".
בשנת 2013 כתב לנהאם קטע למגזין "אוריון" תחת הכותרת "תשעה כללים לצופה הציפורים השחור", תוך הפניית תשומת לב למיעוט הצפרים השחורים בקרב אנשי הטבע. היצירה הקצרה העניקה השראה למפיק ארי דניאל ויוצרת הווידאו אמנדה קובלסקי ליצירת סרט קצר הנושא אותה כותרת, סרט שהפך ויראלי במדיה החברתית. בשנת 2016 כתב את "להיות צפר שחור." (Birding While Black) בשנת 2017 פרסם ספר זיכרונות עטור פרסים תחת הכותרת "המקום הביתי: זיכרונות מפרשת אהבתו של שחור לטבע". לנהאם הופיע בפרק 7 בסדרת הטלוויזיה Birds of North America שהופקה בשנת 2019 והוגשה על ידי ג'ייסון וארד(אנ').
הערות שוליים

1 2  Long, Kat (2016-09-09). "Exploring Ties Between Nature, History, and Race". National Geographic. נבדק ב-2019-04-23.
↑  "Employee Profiles | College of Agriculture, Forestry and Life Sciences | Clemson University, South Carolina". www.clemson.edu. נבדק ב-2019-04-23.
↑  "Dr. J. Drew Lanham". Audubon (באנגלית). 2017-10-27. נבדק ב-2019-04-23.
↑  "Dan W. Lufkin Prize for Environmental Leadership". Audubon (באנגלית). 2015-01-09. נבדק ב-2019-04-23.
↑  "Clemson professor J. Drew Lanham to be honored by National Audubon Society". Newsstand | Clemson University News and Stories, South Carolina. נבדק ב-2019-04-23.
↑  Lanham, J. Drew (בדצמבר 2013). "9 Rules for the Black Birdwatcher". Orion Magazine (באנגלית). נבדק ב-2019-04-23. {{cite web}}:  (עזרה)
↑  "Rules for the black birdwatcher". The Guardian (באנגלית בריטית). 2015-03-04. ISSN 0261-3077. נבדק ב-2019-04-23.
↑  BirdNote (2015-02-28), Rules for the Black Birdwatcher - With Drew Lanham, נבדק ב-2019-04-23
↑  "Bird-Watching While Black: A Wildlife Ecologist Shares His Tips", National Geographic, אורכב מ-המקור ב-2019-04-23, נבדק ב-2019-04-23
↑  "Birding While Black". Literary Hub (באנגלית אמריקאית). 2016-09-22. נבדק ב-2020-06-03.
↑  Lanham, J. Drew (Joseph Drew) (2017-06-13). The home place : memoirs of a colored man's love affair with nature (First paperback ed.). Minneapolis, Minnesota. ISBN 978-1571313508. OCLC 959536553.
↑  "Drew Lanham: Hope Is the Thing With Feathers". Topic (באנגלית). נבדק ב-2019-04-23.
↑  Becker, Rachel (2019-04-03). "Birding gets new life in this YouTube nature series". The Verge. נבדק ב-2019-04-23.
| --- | --- |
בקרת זהויות :  LCCN: no2015144944  VIAF: 281144782717913520333   WorldCat (עם VIAF): 281144782717913520333 
ערך זה הוא קצרמרבנושא ארצות הברית ובנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרו לנהאם".
קווריאנטיות להעתקות אפיניות חיוביות

קווריאנטיות להעתקות אפיניות חיוביות היא תכונה מתמטית המתארת מושגי פתרון של משחקים בצורה קואליציונית ומשחקים בצורה אסטרטגית. התכונה אומרת שאם משחק אחד מתקבל ממשחק אחר על ידי הפעלת העתקה אפינית חיובית, אז הפתרון של המשחק הראשון שווה לפתרון המשחק השני לאחר הפעלת אותה העתקה אפינית. קווריאנטיות להעתקות אפיניות חיוביות מתקיימת עבור הפתרונות של הליבה, ערך שפלי, קבוצות מיקוח, הגרעינון והגרעין במשחקים השיתופיים, ועבור שיווי משקל נאש ושיווי משקל מתואם במשחקים הלא שיתופיים.
הגדרה פורמלית > העתקה אפינית חיובית

העתקה אפינית חיובית של פונקציה כלשהי  p:X\rightarrow \mathbb {R}  היא הפונקציה
 g:X\rightarrow \mathbb {R}  המקיימת  g(x)=\alpha p(x)+\beta ,\forall ~x\in X עבור מספר  \alpha >0 ומספר ממשי  \beta .
הגדרה פורמלית > קווריאנטיות להעתקות אפיניות חיוביות (משחק מיקוח)

פתרון  f למשחקי מיקוח מקיים את הקווריאנטיות להעתקות אפיניות: אם לכל משחק מיקוח  (S,d), לכל וקטור  a\in R^{2} כאשר שתי הקואורדינטות של  a הן חיוביות, ולכל וקטור  b\in R^{2} יתקיים הדבר הבא:  \,f(aS+b,ad+b)=af(S,d)+b .
באופן זה ניתן לומר כי העיקרון המוצג כאן הוא שילוב עקרונות הקווריאנטיות תחת הזזות והאי-תלות ביחידות המדידה.
הגדרה פורמלית > במשחק בצורה קואליציונית

עקרון הקווריאנטיות להעתקות אפיניות חיוביות מופיע כעיקרון שקילות אסטרטגית עבור משחקים בצורה קואליציונית עם תשלומי צד.
פתרון  \phi  למשחק בצורה קואליציונית עם תשלומי צד מקיים שקילות אסטרטגית אם לכל משחק
 \left(N;v\right), לכל  a\in R_{+}, לכל וקטור  b\in R^{N} ולכל שחקן  i\in N מתקיים:  \phi _{i}(N;av+b)=a\phi _{i}(N;v)+b_{i}
הגדרה פורמלית > במשחק בצורה אסטרטגית

במשחק בצורה אסטרטגית מושגי הפתרונות של שיווי משקל נאש ושיווי המשקל המתואם מקיימים קווריאנטיות להעתקות אפיניות חיוביות, עבור כל שחקן  i במשחק, באופן הדומה לזה שהוצג במשחקי מיקוח ובמשחקים בצורה קואליציונית.
קשר למשפט פון נוימן-מורגנשטרן

משפט פון נוימן-מורגנשטרן קובע באיזה תנאים קיימת לשחקן פונקציית תועלת ליניארית. בנוסף, המשפט קובע כי פונקציית התועלת הליניארית של השחקן נקבעת עד כדי העתקה אפינית חיובית. לכן, כאשר מביעים את תוצאות המשחק ביחידות תועלת, על הפתרון להיות קווריאנטי תחת שקילות אסטרטגית: אם משנים את יחידות התועלת של שחקן על פי העתקה אפינית חיובית, הפתרון אמור להשתנות על פי אותה העתקה אפינית חיובית.
ראו גם

קווריאנטיות תחת הזזות
משחק מיקוח
משפט פון נוימן-מורגנשטרן
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
נו-מטאל

| --- | --- |

 מקורות סגנוניים:  מטאל אלטרנטיבי, ראפ מטאל, פאנק (Funk) מטאל, גרוב מטאל, אינדסטריאל מטאל, גראנג'
 מקורות תרבותיים:  אמצע שנות ה-90 של המאה ה-20, קליפורניה, ארצות הברית
 מוצא:  ארצות הברית 
 נגזרות:  אימו ראפ, טראפ מטאל, הייפרפופ
 סוגות היתוך
 נו מטאלקור
 סצינות אזוריות
 קליפורניה, המערב התיכון, ניו אינגלנד, פלורידה, אונטריו
 נושאים קרובים
 הגל החדש של ההבי מטאל האמריקאי
 
נוּ-מטאל (באנגלית: Nu Metal) הוא תת-ז'אנר של מטאל אלטרנטיבי. הנו-מטאל נוסד באמצע שנות ה-90 והתאפיין בעבודת גיטרות לא דומיננטית, סגנון שירה המושפע מההיפ הופ ומהפאנק, ומבני שירים שנשאלו מן הרוק האלטרנטיבי יותר מאשר מן המטאל המסורתי. הנו-מטאל מאופיין בשילוב של הבי מטאל עם סגנונות אחרים כדוגמת היפ הופ, רוק אלטרנטיבי, פאנק, מוזיקה אלטרנטיבית וגראנג'.
היסטוריה > תחילת הז'אנר

בשנות ה-90 עם ירידת ההבי מטאל החלו לקום להקות מטאל חדשות אשר יצאו מן המסגרת המטאלית ושילבו בין המטאל הקלאסי למוזיקה האלטרנטיבית. למשל האינדסטריאל מטאל, אשר שילב בין מטאל למוזיקה האלקטרונית, החל לפרוח עם עלייתם של מרלין מנסון, וייט זומבי וניין אינץ' ניילז והראפ מטאל עם רייג' אגיינסט דה משין וביוהזארד. בנוסף לכך להקות גראנג' רבות כמו אליס אין צ'יינס וסאונד גרדן שילבו בין מטאל לגראנג' וזכו לפופולריות גדולה. לעומת זאת קמה בארצות הברית תנועת הגרוב מטאל בהנהגת פנטרה, אשר החליפה את הריפים של הת'ראש מטאל בריפים כבדים ועוצמתיים יותר. להקות גרוב מטאל רבות כמו משין הד וספולטורה צברו פופולריות ענק והגרוב מטאל הפך במהרה לז'אנר השולט במטאל האמריקאי. באמצע שנות ה-90 קם גל חדש של להקות אשר שילב בין ארבעת הסגנונות, הראשונות מביניהן היו קורן, לימפ ביזקיט, דפטונס וקואל צ'יימבר. לאותו גל של להקות לא היה סגנון מוגדר אך המשותף לכולן היה החלפת המלודיה שבגיטרות (הנהוגה במטאל) בריפים קלים וקליטים (כנהוג במוזיקה האלטרנטבית) וריפים כבדים ועוצמתיים (כמו בגרוב מטאל). הגל החל לצבור פופולריות ועוד להקות מהאותו גל החלו להיות הלהקות המובילות ברוק ובמטאל האמריקאי. התקשורת ומבקרי המוזיקה נתנו לאותו גל את השם "נו מטאל" (בספרדית: מטאל חדש) מאחר שראו בגל זה כיורש של סצנת ההבי מטאל של שנות ה-80 שנכחדה ובנוסף לכך להבדילו מההבי מטאל הקלאסי אשר היה שונה ממנו במבנה הבסיסי.
היסטוריה > ההצלחה במיינסטרים

בסוף שנות ה-90 הפך ה"נו מטאל" לז'אנר המוביל ברוק ובמטאל בעולם. להקות הנו מטאל החלו לצאת לסיבובי הופעות עם גדולי המטאל כמו מטאליקה, אוזי אוסבורן ואיירון מיידן. הפסטיבל אוזפסט של אוזי אוסבורן החל לארח להקות נו מטאל רבות ובכך זכו להקות הנו מטאל לפופולריות גם בקרב מטאליסטים רבים. להקות נו מטאל רבות החלו להופיע בתוכניות ב־MTV וקליפים רבים של נו מטאל שודרו בתוכניות הרוק של MTV. אך למרות הצלחתו החל הז'אנר לספוג ביקורות רבות ולהיות מוחרם בקרב מטאליסטים רבים. מעריצי המטאל המסורתי טענו כי ה"נו מטאל" אינו מטאל מאחר שאינו מחיל את המאפיינים הבסיסיים של ההבי מטאל, בנוסף לכך ההצלחה המסחרית של הז'אנר ב־MTV גרמה גם היא לביקורות רבות כלפי הלהקות בטענה שהן משתמשות במטאל לצרכים מסחריים, הצלחת הנו מטאל גרמה לוויכוח המתמשך עד היום בין המטאליסטים – האם הנו מטאל נחשב כמטאל, והאם תרם למטאל מאחר שכמעט והכפיל את כמות מעריצי המטאל בעולם או שהזיק לו מאחר שגרם למטאל להתמסחר. למרות הביקורות זכו להקות הנו מטאל לפופולריות רבה והיוו מין גישור בין קהל המטאל לקהל הרוק האלטרנטיבי של מוזיקת המיינסטרים.
היסטוריה > הירידה בפופולריות

באמצע שנות ה-2000 ירדה באופן משמעותי הפופולריות של הז'אנר. לתופעה זו היה מספר סיבות כמו ירידת הפופולריות של הרוק העולמי והחלפתו במוזיקת הדאנס וההיפהופ, החרמת הז'אנר בקרב מטאליסטים רבים ועלייתו של ז'אנר המטאלקור אשר החליף את הנו מטאל בתור המטאל לקהל הרחב ובניגוד לנו מטאל שמר על שורשים מטאליים. רוב להקות הנו מטאל נעלמו לחלוטין מהמפה המוזיקלית ואחרות שינו את סגנונן לרוק אלטרנטיבי או להבי מטאל. הלהקות המובילות בז'אנר כמו סליפנוט, קורן, לינקין פארק, לימפ ביזקיט, דפטונס, פאפא רוץ', סיסטם אוף אה דאון ודיסטרבד הצליחו לשמור על הפופולריות שלהן ועד היום נחשבות ללהקות המובילות ברוק ובמטאל העולמי אך רובן שינו את סגנונן דבר הגרם לירידה משמעותית בפופולריות של הז'אנר. למשל להקות כמו סליפנוט, דפטונס ומאדוויין התקרבו יותר אל הדת' מטאל והגרוב מטאל ודיסטרבד אל ההבי מטאל הקלאסי. לעומתן לינקין פארק, פאפא רוץ' וסיסטם אוף אה דאון התקרבו יותר אל הרוק האלטרנטיבי וזנחו לגמרי כל אלמנט של הנו מטאל. קורן ולימפ ביזקיט (הלהקות אשר העלו את הז'אנר לפופולריות) שימרו את סגנונן אך כתוצאה מזה מעמדן ירד. למרות לקראת סוף שנות האלפיים חזרה מעט סצנת הנו מטאל, בעזרת קאמבקים שונים של להקות ותיקות מסצנה זו והצלחתה הענקית של להקת הנו מטאל החדשה יחסית Hollywood Undead.
מחלוקת השיוך עם הבי מטאל

מטאליסטים ומוזיקאים רבים של הבי מטאל דחו את הנו-מטאל כתת-ז'אנר לגיטימי של הבי מטאל, בטענה שזה לא "הבי מטאל אמיתי". חלק מלהקות הנו-מטאל המוכרות ניסו להרחיק את עצמם מלהיות הבי מטאל בכלל. לדוגמה, ג'ונתן דייוויס, סולן להקת קורן, דחה את תווית ה"הבי מטאל" כשדיבר עם Vice, דייוויס דיבר על כך שקורן נקרא להקת הבי מטאל, ואמר, "מעולם לא חשבתי עלינו להיות מטאל מלכתחילה. כן, אנחנו כבדים ומכוונים נמוך, אבל מטאל, עבורי, הוא כמו ג'ודס פריסט ואיירון מיידן. זה מטאל, אחי. תמיד חשבתי עלינו כעל להקת פאנק. החרא הפאנקי והגרובי הזה". הסולן של גודסמאק, סולי ארנה, דחה גם הוא התווית "הבי מטאל" ואמר שהוא רואה בגודסמאק להקת הארד רוק.
סולן להקת לינקין פארק לשעבר, צ'סטר בנינגטון, הביע גם הוא חוסר הסכמה עם התווית של להקתו כקבוצת הבי מטאל, משום שלדעתו המונח מגביל את היקף הסגנון האמיתי של הלהקה. הוא פירט:
"[אנחנו] רצינו להבהיר זאת כבר מההתחלה כאשר תייגו אותנו כלהקת 'נו-מטאל'. לא שיש לנו משהו נגד מטאל... [אנחנו] לא רק דבר אחד. אז יש אלמנטים של הלהקה שהם מטאל, יש אלמנטים של הלהקה שהם פופ, יש אלמנטים שהם אלקטרוניים וגם היפ-הופ. תמיד הרגשנו שאנחנו לא כבולים לז'אנר אחד בלבד אז אחרי שיצרנו את Hybrid Theory ו-Meteora, באמת רצינו לקחת סיכונים מעבר למה שכבר עשינו בשני התקליטים הראשונים האלה, באופן יצירתי, ולהראות לעולם שאנחנו יכולים לעשות הרבה יותר מסתם ליצור שירי נו-מטאל".
בארכיון המטאל Encyclopedia Metallum, לא מקבלים את מרבית להקות הנו-מטאל, בטענה שאלו לא "מטאל אמיתי" או לא "מספיק מטאל". באתר מפורט: "כדי שלהקה תתקבל, צריך שיהיה לה לפחות אלבום מטאל אחד מלא, באופן חד משמעי. זה אומר ש-Def Leppard יכולה להתקבל בגלל הופעת הבכורה שלהם ב-NWOBHM, גם אם הם פנו לפופ רוק מאוחר יותר. זה גם אומר ש-DevilDriver ו-Soulfly, שהתחילו כנו-מטאל, נחשבו (בחוסר רצון) למקובלים, לאחר שלבסוף הוציאו כמה אלבומי מטאל".
להקות בולטות

| 0 | 1 | 2 |
| --- | --- | --- |
| * אוונסנס גודסמאק  דיסטרבד  דפטונס  דראונינג פול  In This Moment | * קואל צ'מבר לוסטפרופטס  לימפ ביזקיט  לינקין פארק  מאדוויין  סטטיק-אקס | * סלייבה סליפנוט  סיסטם אוף אה דאון  פאפא רוץ'  .P.O.D  קורן  finger eleven  bullet for my valentine |
הערות שוליים

↑  'That's Not Metal!', Metalunderground.com (ב־)
↑  Adam Steininger, The ten biggest arguments in metal, Westword (באנגלית)
↑  Jeff GilesJeff Giles, Korn's Jonathan Davis: 'We're Not a Metal Band', Loudwire (באנגלית)
↑  Rank Your Records: Korn's Jonathan Davis Rates the Band's 11 Albums, www.vice.com (באנגלית)
↑  Alexander Milaspublished, Chester Bennington: "I don't think we're a metal band", loudersound, ‏2014-06-09 (באנגלית)
1 2  Rules & Guidelines – Encyclopaedia Metallum: The Metal Archives, www.metal-archives.com
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
להקת סיסטם אוף אה דאון בהופעה בניו יורק, 2012
Lollipop (שיר של ליל ויין)

"Lolipop" (בעברית: "סוכרייה על מקל") הוא סינגל של הראפר האמריקאי ליל ויין, בהשתתפותו של הזמר האמריקאי סטטיק מייג'ור (אנ'), לאחר מותו בפברואר 2008. השיר יצא לאור ב-13 במרץ 2008, כסינגל המוביל מתוך אלבום האולפן השישי של ליל ויין, Tha Carter III. השיר הופק על ידי דיזל וג'ים ג'ונסין, והוא בולט בשימוש באפקט האוטו-טיון.
השיר זכה בפרס גראמי לשיר הראפ הטוב ביותר בפברואר 2009.
וידאו קליפ

הווידאו קליפ בוים על ידי גיל גרין וצולם בלאס וגאס בביתו של גאווין מאלוף ב-31 בדצמבר 2007. הקליפ הוקרן בבכורה בתוכנית הטלוויזיה Access Granted (אנ') של ה-BET ב-12 במרץ 2008. הלימוזינה אליה נכנסים ויין וסטטיק מייג'ור בתחילת הקליפ מבוססת על טנדר International XT. בקליפ הופעות אורח של מפיק השיר ג'ים ג'ונסין והראפרים טייגה, ג'יי רוק, בירדמן ומאק 10. הפריים האחרון בקליפ הוא תמונה של מייג'ור מתפלל עם המילים "לזכרו של סטיבן "סטטיק מייג'ור" גארט".
הווידאו קליפ הגיע למקום הראשון בתוכנית הטלוויזיה של ערוץ MTV "טוטל ריקווסט לייב" באפריל. נוסף על כך, היה לקליפ הנצפה ביותר על פי דרישה בשירות המוזיקה הטלוויזיוני Music Choice (אנ').